amanoisuno/poetBack huggingface dataset:
譏元載詩 高亭 
上元官吏務剝削，江淮之人皆白著。
嘲趙謙光 賀遂涉 
員外由來美，郎中望亦優。寧知粉署裏，翻作土山頭。
答賀遂涉 趙謙光 
錦帳隨情設，金爐任意熏。唯愁員外置，不應列星文。
上浙東孟尚書 孔顒 
有個將軍不得名，唯教健卒喝書生。尚書近日清如鏡，天子官街不許行。
嘲柳州柳子厚 呂溫 
柳州柳刺史，種柳柳江邊。柳管依然在，千秋柳拂天。
嘲黔南觀察南卓 呂溫 
終南南太守，南郡在雲南。閑向南亭醉，南風變俗談。
戲簡朱壇詩 張祜 
昔人有玉碗，擊之千里鳴。今日睹斯文，碗有當時聲。
戲顏郎官騎獵詩 張祜 
忽聞射獵出軍城，人著戎衣馬帶纓。倒把角弓呈一箭，滿山狐兔當頭行。
嘲張祜 朱沖和 
白在東都元已薨，蘭台鳳閣少人登。冬瓜堰下逢張祜，牛屎堆邊說我能。
嘲妓 崔涯 
雖得蘇方木，猶貪玳瑁皮。懷胎十個月，生下昆侖兒。布袍披襖火燒氈，紙補箜篌麻接弦。更著一雙皮屐子，紇梯紇榻出門前。
嘲李端端 崔涯 
黃昏不語不知行，鼻似煙窗耳似鐺。獨把象牙梳插鬢，昆侖山上月初明。覓得黃騮鞁繡鞍，善和坊裏取端端。揚州近日渾成差，一朵能行白牡丹。
詠崔雲娘 李宣古 
何事最堪悲，雲娘只首奇。瘦拳拋令急，長嘯出歌遲。只見肩侵鬢，唯憂骨透皮。不須當戶立，頭上有鍾馗。
嘲妓 杜牧 
盤古當時有遠孫，尚令今日逞家門。一車白土將泥項，不須惆悵憂難嫁，待與將書問樂坤。
嘲遊使君 盧肇 
白帝城頭二月時，忍教清醒看花枝。莫言世上無袁許，客子由來是相師。
嘲李瑒題名 韋蟾 
渭水秦山照眼明，希仁何事寡詩情。只因學得虞姬婿，書字才能記姓名。
聞鹿鳴互謔 嚴震 
釜戴山中鹿又鳴，——中表此際多應到表兄。——嚴震表兄不是嚴家子，合是三兄與四兄。——中表
及第後寄李紳 章孝標 
及第全勝十政官，金鞍鍍了出長安。馬頭漸入揚州郭，為報時人洗眼看。
答章孝標 李紳 
假金只用真金鍍，若是真金不鍍金。十載長安得一第，何須空腹用高心。
戲柳棠 楊汝士 
文章漫道能吞鳳，杯酒何曾解吃魚。今日梓州張社會，應須遭這老尚書。
答楊尚書 柳棠 
未向燕台逢厚禮，幸因社會接餘歡。一魚吃了終無愧，鯤化為鵬也不難。
又忤楊尚書詩 柳棠 
莫言名位未相儔，風月何曾阻獻酬。前輩不須輕後輩，靖安今日在衡州。
嘲郭凝素 朱澤 
三春桃李本無言，苦被殘陽鳥雀喧。借問東鄰效西子，何如郭素擬王軒。
紀中表試案 鄭光業 
新糊案子，其白如銀。入試出試，千春萬春。
醉題廣州使院 鄭愚 
數年百姓受饑荒，太守貪殘似虎狼。今日海隅魚米賤，大須慚愧石榴黃。
擬權龍褒體贈鄠縣李令及寄朝右 鄭愚 
鄠縣李長官，橫琴膝上弄。不聞有政聲，但見手子動。
題滄浪峽榜 鄭仁表 
分峽東西路正長，行人名利火然湯。路傍著板滄浪峽，真是將閑攪撩忙。
戲妻族語不正 胡曾 
呼十卻為石，喚針將作真。忽然雲雨至，總道是天因。
婢僕詩 李昌符 
春娘愛上酒家樓，不怕歸遲總不憂。推道那家娘子臥，且留教住待梳頭。不論秋菊與春花，個個能噇空腹茶。無事莫教頻入庫，一名閑物要些些。
嘲鄭傪妓 孫子多 
相公經文複經武，常侍好今兼好古。昔人曾聞阿武婆，今日親見阿婆舞。
嘲趙璘 薛能 
巡關每傍摴蒲局，望月還登乞巧樓。第一莫教嬌太過，緣人衣帶上人頭。不知原在鞍轎裏，將謂空馱席帽歸。火爐床上平身立，便與夫人作鏡臺。
口號 薛能 
素脊鳴秋杖，烏靴響暮廳。——薛能刃飛三尺雪，白日落文星。——秦宗權
嘲歸仁紹龜詩 皮日休 
硬骨殘形知幾秋，屍骸終是不風流。頑皮死後鑽須遍，都為平生不出頭。
詠螃蟹呈浙西從事 皮日休 
未游滄海早知名，有骨還從肉上生。莫道無心畏雷電，海龍王處也橫行。
題中書壁 鄭綮 
側坡蛆蜫蜦，蟻子競來拖。一朝白雨中，無鈍無嘍羅。
別廬州郡人 鄭綮 
唯有兩行公廨淚，一時灑向渡頭風。
戲答成汭 徐彥若 
南海黃茅瘴，不死成和尚。
醉中謔浙江廉使 崔立言 
山夫留意向丹梯，連帥邀來出藥畦。常見浙東誇鏡水，鏡湖元在浙江西。
戲題盱眙邵明府壁 韋鵬翼 
豈肯閑尋竹徑行，卻嫌絲管好蛙聲。自從煮鶴燒琴後，背卻青山臥月明。
題大樑臨汴驛 姚嶸 
近日侯門不重才，莫將文藝擬為媒。相逢若要如膠漆，不是紅妝即撥灰。
題仙娥驛 李日新 
商山食店大悠悠，陳鶡z2鑼古ie頭。更有台中牛肉炙，尚盤數臠紫光球。
嘲染家 柳逢 
紫綠終朝染，因何不識非。莆田竹木貴，背負十柴歸。
贈漳州崔使君鄉飲翻韻詩 黎瓘 
慣向溪邊折柳楊，因循行客到州漳。無端觸忤王衙押，不得今朝看飲鄉。
示妓榜子 張保胤 
綠羅裙下標三棒，紅粉腮邊淚兩行。叉手向前咨大使，這回不敢惱兒郎。
又留別同院 張保胤 
憶昔當年富貴時，如今頭腦尚依稀。布袍破後思宮內，如今憔悴離南海，恰似當時幸蜀時。
桂州筵上贈胡予女 陸岩夢 
自道風流不可攀，卻堪蹙額更頹顏。眼睛深卻湘江水，孟陽死後欲千載，猶在佳人覓往還。
戲答朝士 李都 
華緘千里到荊門，章草縱橫任意論。應笑鐘張虛用力，深荷故人相厚處，天行時氣許教吞。
嘲僧惟恭 荊人 
靈巋作盡業，惟恭繼其跡。地獄千萬重，莫厭排頭入。
題酒戶修孔廟狀 馮道幕客 
槐影參差覆杏壇，儒門子弟盡高官。卻教酒戶重修廟，覓我慚惶也不難。
孔廟口號 李花開 
破落三間屋，蕭條一旅人。不知負何事，生死厄于陳。
答妻 馮暉 
休說辦不辦，且看甕裏飛出雁。
題僧院 李濤 
走卻坐禪客，移將不動尊。世間顛倒事，八萬四千門。
詠垂絲蜘蛛嘲雲辨僧 楊苧蘿 
吃得肚嬰撐，尋思繞寺行。空中設羅網，只待殺眾生。
自嘲絕句 馮涓 
取水郎中何日了，破柴員外幾時休。早知蜀地區娵與，悔不長安大比丘。
哭亡將詩 盧延讓 
自是硇砂發，非幹駭石傷。牒高身上職，碗大背邊創。
詠王給事 蔣貽恭 
厥父元非道郡奴，允光何事太侏儒。可中與個皮褌著，擎得天王左腳無。
詠金剛 蔣貽恭 
揚眉鬥目惡精神，捏合將來恰似真。剛被時流借拳勢，不知身自是泥人。
詠傴背子 蔣貽恭 
出得門來背拄天，同行難可與差肩。若教倚向閑窗下，恰似箜篌不著弦。
詠安仁宰搗蒜 蔣貽恭 
安仁縣令好誅求，百姓脂膏滿面流。半破磁缸成醋酒，半醉半醒齊出縣，共傷塗炭不勝愁。
五門街望有題 蔣貽恭 
我皇開國十餘年，一輩超升炙手歡。閑向五門樓下望，衙官騎馬使衙官。
謝郎中惠茶 蔣貽恭 
三斤綠茗賜貽恭，一種頒沾事不同。想料腸懷無答處，披毛戴角謝郎中。
詠蝦蟆 蔣貽恭 
坐臥兼行總一般，向人努眼太無端。欲知自己形骸小，試就蹄涔照影看。
住名山日陳情上府主高太保 蔣貽恭 
名山主簿實堪愁，難咬他家大骨頭。米納功南錢納府，只看江面水東流。
詠刺蝟 李貞白 
行似針氈動，臥若栗球圓。莫欺如此大，誰敢便行拳。
謁貴公子，不禮，書格子屏風 李貞白 
道格何曾格，言糊又不糊。渾身總是眼，還解識人無。
詠月 李貞白 
當塗當塗見，蕪湖蕪湖見。八月十五夜，一似沒柄扇。
詠狗蚤 李貞白 
與虱都來不較多，zh挑筋斗太嘍羅。忽然管著一籃子，有甚心情那你何。
詠罌粟子 李貞白 
倒排雙陸子，希插碧牙籌。既似犧牛乳，又如鈴馬兜。鼓捶並瀑箭，直是有來由。
詠蟹 李貞白 
蟬眼龜形腳似蛛，未曾正面向人趨。如今飣在盤筵上，得似江湖亂走無。
示女詩 郫城令 
深宮富貴事風流，莫忘生身老骨頭。因與太師歡笑處，為吾方便覓彭州。
寄女 李令 
有人教我向衡陽，一度思歸欲斷腸。為報豔妻兼少女，與吾覓取朗州場。
諷劉炎索賄詩 太守 
未到桃源時，長憶出家景。及到桃源了，還似鑒中影。
被按自悔詩 劉炎 
早知太守如狼虎，獵取膏粱以啖之。